భండారు శ్రీనివాస రావు – వార్తా వ్యాఖ్య: ఓటు ఖరీదు – భండారు శ్రీనివాసరావు
ప్రస్తుత ప్రజాస్వామ్య వ్యవస్థను కుళ్ళబొడుస్తున్న సమస్త రుగ్మతలకు డబ్బు, మద్యం వంటి ప్రలోభాలకు ఓటరు గురవుతూ ఉండడమే కారణమని చాలామంది అభిప్రాయం. నిజానికి అది నిజం కూడా. ఎందుకంటే ఈ అభిప్రాయం కలిగివున్న వాళ్ళు కూడా ఓటర్లే. ఆ విషయాన్ని ఈ సిద్దాంతకర్తలు మరచిపోకూడదు.
'పక్క వూళ్ళో ఓటుకి రెండువేలు ఇస్తున్నారు, మాకు కూడా అలాగే ఇవ్వండి' అని డిమాండ్ చేసి మరీ పుచ్చుకుని ఓట్లను తెగనమ్ముకుంటున్నారు అనేది మరో ఆరోపణ. అంటే ఏమిటన్న మాట. ఒకరిని చూసి మరొకరు నేర్చుకుంటున్నారని ఒప్పుకుంటున్నట్టే కదా!
అదే నిజమైనప్పుడు ఓట్ల కోసం ఎమ్మెల్యేలను విమానాల్లో తరలించి పంచ నక్షత్రాల హోటళ్ళలో రాజభోగాలు అమర్చి రాజకీయ పార్టీలు ఇవ్వచూపుతున్న అనేకానేక ప్రలోభాలను గురించి సామాన్య జనం కూడా పత్రికల్లో చదువుతున్నారు, టీవీల్లో చూస్తున్నారు. కదా! మరి, రెండు వేలు పెట్టి కొనుగోలు చేసిన వారి ఓట్లతో నెగ్గిన ఆ ప్రజాప్రతినిధులు, అదే ఓటును గంటకు వేలాది రూపాయల ప్రలోభాలకు తాకట్టు పెడుతున్న సంగతి తెలిసినప్పుడు వారికి ఎలా అనిపిస్తుంది. రెండు పెద్ద కరెన్సీ నోట్లు, ఓ సీసాడు మద్యంతో కొన్న ఓటు విలువ తమ కళ్ళముందే కొన్ని వేలరెట్లు పెరిగిపోవడం చూసి వారి కడుపు రగలకుండా ఉంటుందా!
కాబట్టి ఓటును మద్యానికి అమ్మినా, కరెన్సీ నోట్లకు అమ్మినా, మహారాజ భోగాలకు, మంత్రి పదవులకు అమ్ముకున్నా ఒకటే అని సూత్రీకరించండి, అప్పుడు వాదన సబబుగా వుంటుంది. న్యాయం అందరికీ ఒకటే.
ఇలా అని, ఓటర్లను ప్రలోభపెట్టడాన్ని నేను సమర్ధిస్తున్నాను అని అనుకోవద్దు. నిజం నిష్టూరంగానే వుంటుంది.అది మరవద్దు.
bhandaaru srinivasa raavu – varta vyaakhya: otu khareedu – bhandaaru srinivasarao
prastuta prajaaswaamya vyavasthanu kullabodustunna samasta rugmatalaku dabbu, madyam vanti pralobhaalaku otaru guravutuu undadame kaaranamani chaalaamandi abhiprayam. nijaaniki adhi nijam kuudaa. endukante ee abhiprayam kaligivunna vaallu kuudaa otarle. aa vishayaanni ee siddaantakartalu marachipokudadu.
'pakka voollo otuki renduvelu istunnaru, maaku kuudaa alaage ivvandi' ani demand chesi mari puchukuni otlanu teganammukuntunnaru anedi maro aaropana. ante emitanna maata. okarini chusi marokaru neerchukuntunnaarani oppukuntunnatte kada!
adhe nijamainappudu otla kosam emmelyelanu vimaanaallo taralinchi pancha nakshatraala hotallalo rajabhogalu amarchi rajakeeya paarteelu ivvachuuputunna anekaneka pralobhaalanu gurinchi saamaanya janam kuudaa patrikallo chaduvutunnaru, tvllo chustunnaru. kada! mari, rendu velu petti konugolu chesina vaari otlatho neggina aa prajaapratinidhulu, adhe otunu gantaku velaadi roopaayala pralobhaalaku taakattu pedutunna sangati telisinappudu vaariki ela anipistundi. rendu pedda corrensy notlu, oo seesaadu madyamtho konna otu viluva tama kallamunde konni velaretlu perigipovadam chusi vaari kadupu ragalakunda untundaa!
kabatti otunu madyaaniki ammina, corrensy notlaku ammina, maharaja bhogalaku, mantri padavulaku ammukunna okate ani soothreekarinchandi, appudu vaadana sababuga vuntundi. nyaayam andarikee okate.
ilaa ani, otarlanu pralobhapettadaanni nenu samardhistunnaanu ani anukovaddu. nijam nishtooramgaane vuntundi.adhi maravaddu.